C 421/32
MT
Il-Ġurnal Uffiċjali tal-Unjoni Ewropea
4.11.2022
Il-programmi tal-FEŻR jistgħu jappoġġaw it-tariffi tas-sħubija/tal-parteċipazzjoni għal korpi jew għal networks oħrajn tal-UE (eż. sħubijiet tal-EIT)?
Operazzjoni kofinanzjata mill-FEŻR trid taqa’ fil-kamp ta’ applikazzjoni tar-Regolament dwar l-FEŻR.
L-Artikolu 5(1)(f) tarRegolament dwar l-FEŻR jippermetti lill-FEŻR jappoġġa n-networking, il-kooperazzjoni u l-iskambju ta’ esperjenza u ta’ attivitajiet li jinvolvu raggruppamenti tal-innovazzjoni (inklużi dawk li jlaqqgħu flimkien in-negozji, l-organizzazzjonijiet ta’ riċerka u l-awtoritajiet pubbliċi).
Tali kooperazzjoni tista’ tiġi promossa permezz ta’ organizzazzjoni internazzjonali.
Skont l-Artikolu 63(4) tar-RDK, operazzjoni kollha jew parti minnha tista’ tiġi implimentata barra minn Stat Membru, inkluż barra mill-UE, diment li l-operazzjoni tikkontribwixxi għall-objettivi tal-programm.
Għalhekk, it-tariffi tas-sħubija tal-organizzazzjonijiet internazzjonali ma jissodisfawx il-kundizzjonijiet imsemmija hawn fuq u ma humiex eliġibbli għall-appoġġ mill-FEŻR minħabba li l-objettivi segwiti mill-organizzazzjonijiet internazzjonali jkunu ġeneralment wesgħin wisq sabiex jikkorrispondu għal operazzjoni speċifika li ssegwi l-objettivi tal-programm ta’ finanzjament.
B’kuntrast ma’ dan, normalment it-tariffi ta’ parteċipazzjoni jikkorrispondu għal attivitajiet aktar speċifiċi u konkreti u għalhekk jistgħu jkunu eliġibbli għall-appoġġ mill-FEŻR – jekk jikkorrispondu għal azzjoni konkreta mwettqa minn organizzazzjoni internazzjonali li taqa’ fil-kamp ta’ applikazzjoni tar-Regolament dwar l-FEŻR u tikkontribwixxi għallobjettiv(i) tal-programm ta’ finanzjament.
5.
Finanzjament kombinat (Ħolqien ta’ timijiet)
Huwa importanti li jiġu ottimizzati u mmassimizzati l-benefiċċji li r-R&I jistgħu jipprovdu lis-soċjetà, lill-ambjent u lillekonomija usa’, flimkien mal-kontribut tagħhom għall-kisba tal-għanijiet tal-UE.
Għalhekk, il-finanzjament tal-UE jrid ikun koerenti u jisfrutta s-sinerġiji potenzjali.
Dan huwa partikolarment il-każ għal azzjoni għall-Ħolqien ta’ timijiet li tappoġġa l-ħolqien jew il-modernizzazzjoni ta’ ċentru ta’ eċċellenza f’pajjiż tat-twessigħ tal-parteċipazzjoni billi jingħaqad ma’ istituzzjoni ewlenija ta’ riċerka (sieħeb avvanzat) f’pajjiż differenti.
Dan jeħtieġ finanzjament komplementari minn sors nazzjonali, reġjonali, tal-UE jew privat.
Għalhekk, azzjoni bħal din tiġi ddeżinjata bħala azzjoni ta’ “enerġija” fil-programm ta’ ħidma tal-HE.
L-azzjonijiet ta’ kombinament huma mistennijin li jsiru pont influwenti u sinifikattivi b’mod partikolari bejn l-S3 u l-eċċellenza fir-R&I, u b’hekk isaħħu ż-ŻER.
Leġiżlazzjoni relatata
L-Artikolu 25d tal-GBER (għajnuna mill-Istat)
Passi ewlenin fil-proċess
Preparazzjoni/ programmazzjoni
Il-programm ta’ ħidma tal-HE jiddeżinja azzjonijiet għall-Ħolqien ta’ timijiet bħala azzjonijiet ta’ “sinerġija”.
Il-programmi tal-politika ta’ koeżjoni jistgħu jipprovdu finanzjament komplementari għal proġett ta’ Ħolqien ta’ timijiet għal sett ta’ kostijiet eliġibbli li huma separati mill-kostijiet koperti mill-HE, diment li jiġu ssodisfati r-rekwiżiti tal-Artikolu 73(4) tar-RDK.
Allokazzjoni tal-appoġġ
Jinfetħu żewġ sejħiet separati (l-FEŻR u HE).
Il-proposta tal-HE trid tinkludi deskrizzjoni ċara tal-proġett komplementari appoġġat mill-FEŻR jew minn sorsi oħrajn ta’ finanzjament.
Jekk rilevanti, id-deskrizzjoni għandha tinkludi l-kategoriji tal-kostijiet, l-ispeċifikazzjonijiet tekniċi tal-infrastruttura, l-ippjanar preliminari għall-bini u għallinstallazzjonijiet, l-analiżi tal-ispejjeż u l-benefiċċji, eċċ.
Din id-deskrizzjoni tkun soġġetta wkoll għall-evalwazzjoni mwettqa minn esperti indipendenti skont ir-regoli u l-kriterji talgħażla tal-HE.